Mila Kunis és Ashton Kutcher nem tervezik gyerekeikre hagyni a vagyonukat
Kutcher szerint a kemény munka kifizetődőbb.
Valahogy felkapta az internet Dax Shepard egyik 2018-as podcast adását, ahol Ashton Kutcher volt a meghívott beszélgetőpartner. Mint kiderült, a színész és felesége, Mila Kunis nem nagyon terveznek örökséget hagyni a gyerekeire, ha majd egyszer arra kerülne a sor.

Kutcher inkább a kemény munkában hisz, ahogy ő is felépítette a karrierjét:

  A gyerekeimnek kiváltságos élete van, de ők ezt nem igazán tudják. Nem tervezünk semmilyen vagyonkezelő alapot létrehozni nekik, sőt, a legvégén a pénzünket valamilyen jótékony célra ajánljuk fel.

Azt viszont elárulta a színész, hogy ötletekbe hajlandó invesztálni, ha az a gyerekeitől jönne. Mint elmondta, ha akad egy jó üzleti tervük, ő meghallgatja, és ha elég kreatív, lehet szó arról, hogy invesztáljon a dologba.

Kiemelt kép: Allen Berezovsky/Getty Images
Élet-Stílus